పోలాండ్
దేశ కేంద్ర మరియు ఉత్తర భూభాగం నార్త్ యూరోపియన్ మైదానంలో ఉంది. ఈ లోతట్టుల కంటే ఎగువన ప్లైస్టోసీన్ మంచు యుగంలో మరియు తరువాత ఏర్పడిన మొరైన్లు మరియు ఆనకట్టలు నిర్మించిన మోరైన్- సరస్సుల నాలుగు కొండ జిల్లాలతో కూడిన భౌగోళిక ప్రాంతం ఉంది. ఈ సరస్సు జిల్లాలు పోమేరనియన్ లేక్ డిస్ట్రిక్ట్, గ్రేటర్ పోలిష్ లేక్ డిస్ట్రిక్ట్, కష్బియన్ లేక్ డిస్ట్రిక్ట్ మరియు మస్యూరియన్ లేక్ డిస్ట్రిక్ట్ ఉన్నాయి. మస్యూరియన్ సరస్సు జిల్లా నాలుగు జిల్లాలలో అతి పెద్దది. ఇది అధికంగా ఎక్కువగా ఈశాన్య పోలాండ్ అంతటా విస్తరించింది. ఈ సరస్సు జిల్లాలు బాల్టిక్ రిడ్జ్లో భాగంగా ఉంది. బాల్టీ సముద్రపు దక్షిణ ఒడ్డున మోరైన్ బెల్ట్ వరుస ఉంది.
నార్తర్న్ ఐరోపా మైదానం దక్షిణ ప్రాంతాలు లుసాటియా సిలెసియా మరియు మాసోవియా ప్రాంతాల్లో ఉన్నాయి. ఇవి విస్తృత మంచు యుగ నదీ లోయలుగా గుర్తించబడ్డాయి. దక్షిణాది సుదేటిస్, క్రాకోవ్-క్జస్టోతోవా ఎత్తైనది, స్వీటోక్రజ్స్కీ పర్వతాలు మరియు కార్పాటియన్ పర్వతాలు బెస్కిడ్స్ సహా ఒక పర్వత ప్రాంతంగా ఉంది. పోలాండ్ దక్షిణసరిహద్దున కార్పతీయన్ల అత్యధిక ఎత్తైన భాగంలో టాట్రా పర్వతాలున్నాయి.
రష్యా
రష్యన్ ఫెడరేషన్ లేదా రష్యా అనే దేశము, ఉత్తర ఆసియా మరియు తూర్పు ఐరోపా ఖండాల్లో విస్తరించి ఉంది. వైశాల్యములో రష్యా, ప్రపంచములో రెండవ స్థానములో ఉన్న కెనడా కన్న, రెట్టింపు పెద్ద దేశము. జనాభా విషయములో చైనా, భారత దేశం, అమెరికా సంయుక్త రాష్ట్రాలు, ఇండోనేసియా, బ్రెజిల్, పాకిస్థాన్, మరియు బంగ్లాదేశ్ ల తరువాత రష్యా ఎనిమిదవ స్థానములో ఉంది. రష్యాకి ఇరుగు పొరుగు దేశాలు (అపసవ్య దిశలో - ): నార్వే, ఫిన్లాండ్, ఎస్టోనియా, లాత్వియా, లిథువేనియా, పోలాండ్, బెలారస్, ఉక్రెయిన్, జార్జియా, అజర్‌బైజాన్, కజకస్తాన్, చైనా, మంగోలియా మరియు ఉత్తర కొరియా. అమెరికా సంయుక్త రాష్ట్రాల కు, మరియు జపాన్కు కూడా రష్యా కొద్ది దూరంలోనే ఉంది. బేరింగ్ జల సంధి రష్యాను అమెరికా సంయుక్త రాష్ట్రాల నుండి విడదీస్తుంటే, లా-పెరౌసీ జల సంధి రష్యాను జపాన్ నుండి విడదీస్తుంది.